**ՀՀ ԿԳՄՍՆ**

**«ԵՐԵՎԱՆԻ ԼԵՈՅԻ ԱՆՎԱՆ Հ. 65 ԱՎԱԳ ԴՊՐՈՑ» ՊՈԱԿ**

**ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻ ՀԵՏԱԶՈՏԱԿԱՆ ԱՇԽԱՏԱՆՔ**

**ՀԵՏԱԶՈՏԱԿԱՆ ԱՇԽԱՏԱՆՔ**

**Թեման՝ «**Մակբայ»

**Մասնակցի անուն, ազգանուն՝** Օֆելյա Հարությունյան

**Դպրոց՝** Արարատի մարզ, Լուսառատի միջնակարգ դպրոց

**Դասավանդած առարկան՝** Հայոց լեզու և գրականություն

**Արարատ 2022թ.**

**ԲՈՎԱՆԴԱԿՈՒԹՅՈՒՆ**

[**ՆԵՐԱԾՈՒԹՅՈՒՆ** 3](#_Toc117070039)

[**Գլուխ 1** 5](#_Toc117070040)

[**Մակբայի հարաբերակցությունը այլ խոսքի մասերի հետ** 5](#_Toc117070041)

[**Գլուխ 2 Մակբայների կազմությունը** 10](#_Toc117070042)

[**Օրվա դասի պլան** 11](#_Toc117070043)

[**ԵԶՐԱԿԱՑՈՒԹՅՈՒՆ** 14](#_Toc117070044)

[**ԳՐԱԿԱՆՈՒԹՅԱՆ ՑՆԱԿ** 15](#_Toc117070045)

# **ՆԵՐԱԾՈՒԹՅՈՒՆ**

« Մակբայ» թեման ուսուցանվում է ինչպես հանրակրթական 8-րդ դասարանում, այնպես էլ ավագ դպրոցում:

Հայտնի է, որ մակբայը հիմնականում լրացնում է բային և նախադասության մեջ ձևավորում է պարագա:

Պարագա ձևավորվում է նաև գոյականի տարբեր հոլովներով, դերանուններով, դերբայներով, կապային կառույցներով, որոնք հաճախ շփոթ են ստեղծում նախադասության մեջ, և սովորողները չեն տարբերում մակբայը այլ խոսքի մասերից:

Հետազոտության մեջ առաջադրել ենք մեթոդներ այդ շփոթը վերացնելու համար: Սրանով է պայմանավորված թեմայի ընտրությունը և հետազոտության արդիականությունը:

**Հետազոտության նպատակը՝** Ուսումնական նյութ դարձնելով մակբայի իմաստաքերականական հատկանիշները և կազմության ուսումնասիրումը դպրոցում՝ ուսուցման ավանդական և ժամանակակից մեթոդների ու մեթոդական հնարների կիրառման ճանապարհով կարելի է մատչելի դարձնել «Մակբայ» թեման ու նպաստել թեմայի գործնական յուրացմանը, նյութի առավել տրամաբանված ըմբռնմանը, սովորողների մտածողության զարգացմանը, բանավոր և գրավոր խոսք կառուցելու հմտությունների մշակմանը:

**Հետազոտության առարկան՝** «Մակբայի կազմության և իմաստային տեսակների ուսուցման գործընթացը հիմնական դպրոցում»:

**Հետազոտության խնդիրները՝**

* Մշակել ու փորձարկել ուսուցման նոր եղանակներ՝ որոշելու մակբայի դերը տարբեր խոսքի մասերի համակարգում:
* Դասակարգել մակբայի ուսուցման այնպիսի արդյունավետ մեթոդներ, որոնք կնպաստեն խոսքի մասերի գործընթացում սովորողների բառապաշարի հարստացմանը, բանավոր և գրավոր խոսքի զարգացմանը:
* Սահմանել մակբայի գործածությամբ կապակցված խոսք կառուցելու քայլերը՝ բառ-բառակապակցություն-նախադասություն-կապակցված խոսք շղթայում:
* Մշակել և փորձարկել թեմայի յուրացման արդյունավետությանը նպաստող վարժությունների համակարգ:
* Հանրակրթական 8-րդ դասարանում անցկացնել հետազոտական աշխատանք՝ մեթոդական համակարգի արդյունավետությունը ստուգելու համար:

# **Գլուխ 1**

# **Մակբայի հարաբերակցությունը այլ խոսքի մասերի հետ**

 Գործողության հատկանիշ և առարկայի հատկանիշի հատկանիշ ցույց տալը մակբայի խոսքիմասային իմաստն է, նրա ամենաբնորոշ գիծը, որով այն տարբերվում է մյուս բոլոր խոսքի մասերից: Մակբայի ձևաբանական հատկանիշը չթեքվելն է. այս տեսակետից նա նյութական իմաստ ունեցող խոսքի մասերից միակն է: Մի քանի մակբայներ երբեմն ունենում են համեմատության աստիճաններ, ինչպես՝ արագ-ավելի արագ, ամենաարագ, ուշ - ավելի ուշ, ամենաուշ: Մակբայներին հատուկ չէ հոլովվելը: Մակբայներին հատուկ չէ հոլովվելը, բայց այս խոսքի մասի մեջ կան մի քանի բառեր տարբեր հոլովաձևերով՝ շուտով, նորից, հնում, հնուց: Այս փաստերը չեն նշանակում, որ մակբայը հոլովվում է: Սրանք գրաբարյան քարացած հոլովաձևեր են և դիտվում են իբրև մակբայի սկզբնաձևեր[1, 382 էջ]:

Ածականներից մակբայներին հարաբերակից են որակական ածականները, որոնք ևս կարող են դրվել բայի վրա և կատարել պարագայի պաշտոն: Օրինակ լավ, (ձևի պարագա) երգեց, լավ երգ( որոշիչ), հիանալի (ձևի պարագա) արտասանեց, հիանալի (որոշիչ) կազմվածք: Պետք է իմանալ, որ մակբայը երբեմն դրվում է առարկայի անվան վրա: Մակբայներին հարաբերակից են նաև մի շարք դերանուններ՝ այսպես, այդպես, այսքան, այդքան, այնքան, նույնքան, այնպես, որոնք կարող են դրվել բայի վրա և կատարել պարագայի դեր:

Եվ այնտեղ (ցուց. դեր) է լոկ սխրանքն սկսվում,

Ուր (հարաբ. դեր) վերջանում է ամեն մի հնար:

Ո՞վ ենք մենք, որտեղից՞(հարց. դեր.) ենք գալիս և ո՞ւր( հարց. դեր.) ենք գնում:

Սակայն սրանք դերանուններ են, քանի որ նրանց բնորոշ է խոսքիմասային հատկանիշը՝ չտարբերակված հատկանիշը: Մինչդեռ մակբայներն ունեն տարբերակված իմաստ:

 Պարագայի դերով կարող են հանդես գալ գոյականները տաբեր հոլովներով դրվելու դեպքում:

 Օր.՝ Լուսադեմին (գոյական, տրական հոլով, ժամանակի պարագա) հալվում են աստղերը:

 Հովեկները բնության գրկում նստել էին գետնին( գոյական, տրական հոլով, տեղի պարագա) և վայելում էին արևի ջերմությունը:

Կածանն ինձ տաներ անտառը՝ ցախի( գոյական, տրական հոլով, նպատակի պարագա):

Մինչև լուսաբաց ( գոյական, հայցական հլոլով, ժամանակի պարագա) լսվում էր տրակտորների հռնդյունը:

Մաճկալ ես, բեզարած ես, առը շո՛ւռ տուր, տո՛ւն( գոյական, հայեցական հոլով, տեղի պարագա) արի:

Կայարանից (գոյական, բացառական հոլով, տեղի պարագա) դեպի տուն շարժվեցին հենակով զինվորը և նրա երիտասարդ կինը:

Առավոտվանից(գոյական, բացառական հոլով, ժամանակի պարագա) լսվում են շչակների ձայները:

Մայրն ուրախությունից (գոյական, բացառական հոլով, պատճառի պարագա) արտասվեց՝ տեսնելով պատերազմից վերադարձող առողջ որդուն:

Աչքերի գույնից (գոյական, բացառական հոլով, հիմունքի պարագա) երևաց, որ հիվանդ է:

Հաճի աղայի համար փողոցով(գոյական, գործիական հոլով, տեղի պարագա) քայլելը մի հանդես էր աղայական:

Բուն գիշերով (գոյական, գործիական հոլով, ժամանակի պարագա) է որսի դուրս գալիս,

Թախիծն ու վիշտը սպանում էին նրան, բայց նա թեպետ տրտմությամբ(գոյական, ձևի պարագա գործիական հոլով) մոտեցավ հյուրերին:

Եռամսյակում(գոյական, ժամանակի պարագա, ներգորական հոլով) պիտի ավարտեն Փոքր Վեդու կրթահամալիրի շինարարությունը:

Ակումբի առաջին հարկում(գոյական, ներգոյական հոլով, տեղի պարագա) դրված էր ժամկետային զինծառայողի խոշտանգված դին:

Նշված բառերը գոյականներ են, որոնք հանդես են եկել պարագայի պաշտոններով, բայց մակբայներ չեն, որովհետև դրանք հատկանիշների հատկանիշի իմաստով չէ, որ բնորոշվում են: Այդ իմաստը դրսևորվում է նրանց թեքված ձևի համապատասխան, շարահյուսական կիրառության մեջ դրսևորված իմաստով, և ոչ էլ կարելի է այդ ձևերը դիտել իբրև բառերի սկզբնաձևեր, իբրև ինքնուրույն բառեր՝ համարելով մակբայ, քանի որ դրանք լեզվի մեջ եղած գոյականների թեքված ձևեր են գոյականին հատուկ շարահյուսական ձևով[2, 159 էջ]:

Մակբայները հարաբերակից են նաև կապերին. տարբերակելիս պիտի հաշվի առնել, որ կապերը նախադասության անդամ չեն դառնում: Միանում են գոյականի կամ գոյականի իմաստ արտահայտող որևէ բառի հետ, դառնում նախադասության անդամ: Իսկ մակբայները նյութական իմաստ արտահայտող բառեր են և ինքնուրույն դառնում են նախադասության անդամ:

Օր.՝ Առաջ (ժամանակի մակբայ, ժամանակի պարարգա) այս մակարդակին չէր կրթությունը:

Քայլի՛ր առաջ՝(տեղի մակբայ տեղի պարագա):

Շատ դարեր առաջ (կապական բառ) հին Հայաստանում

Տորք Անգեղ անվամբ մի մարդ էր ապրում:

Կան մի շարք մակբայներ, որոնք կարող են հանդես գալ այլ խոսքի մասերի արժեքով: Ածական և մակբայ-արագ, դանդաղ, շուտ:

Օր.՝ Արագ(մակբայ, ձևի պարագա) քայլելով հասավ տուն:

Արագ(մակբայ, որոշիչ) քայլերով հասավ տուն:

Քառակի, շեղակի - մակբայներ,

Հոգնակի, որոշակի - ածականներ: Ակի ածանցով կազմված մակբայներ և ածականներ:

Վերաբերականները ևս նախադասության անդամ չեն դառնում և ցույց են տալիս դատողական վերաբերմունք:

Օր.՝ Իմիջայլոց, (վերաբերական) այլևս չի վերադառնալու:

Նա հարցին վերաբերվում է իմիջայլոց(ձևի մակբայ):

Մակբայները հարաբերակից են նաև դերբայներին:

Օր.՝ Ծառերը կանգնած (հարակատար դերբայ, ձևի մակբայ) են մեռնում:

Արագ վազելիս (համակատար դերբայ, ժամանակի պարագա) գայթեցի:

Ու երգելով(անորոշ դերբայ, գործիական հոլով, ձևի պարագա) էին կռվում

Ամբոխները խելագարված:

Կապով և դերբայով ձևավորված նպատակի պարագա:

Քեզ փորձելու համար եկա:

Հո չի՞ փոխել կյանքը քեզ:

Չնայած մակբայների և այլ խոսքի մասերի հարաբերակցությանը և կիրառական որոշ աղերսին՝ մակբայը կարելի է բնորոշել որպես մի խոսքի մաս, որը ցույց է տալիս գործողության կամ հատկանիշի որևէ հատկանիշ: Մակբայի ձևաբանական հատկանիշը չթեքվելն է: Սերտորեն կապված է իմաստային այդ հատկանիշին և բխում է նրանից: Մակբայները ըստ իմաստի լինում են՝ ժամանակի, տեղի, ձևի, չափ ու քանակի[3]:

Ժամանակի մակբայները ցույց են տալիս գործողության կատարման ժամանակը: Ժամանակի մակբայներն են՝ այժմ, առայժմ, այլևս, այսօր, այնուհետև, հիմա, հետո, հավիտյան, մանկուց, միշտ, մշտապես, նախապես, նախօրոք, վաղօրոք, տարեցտարի և այլն:

Օր.՝Որդին վաղուց(ժամանակի մակբայ) հեռացել էր:

Ձևի մակբայը ցույց է տալիս գործողության կատարման ձևը:

Ձևի մակբայներն են՝ արագ, արագ-արագ, բարեկամաբար, բարոյապես, գիտակցաբար, դանդաղորեն, իսկույն, նրբորեն, կամաց, հազիվհազ, հապճեպ, միասին, շարունակ, քաջաբար և այլն:

Օր.՝ Հանկած որսորդ Ավու ճանապարհը կտրեց անտառապահ պանինը:

Չափ ու քանակի մակբայը ցույց է տալիս գործողության կատարման չափը:

Չափ ու քանակի մակբայներն են՝ ամենևին ամբողջովին, ավելի, կրկնակի, հաճախ, համարյա, մասամբ, մասնակիորեն, մեկ-մեկ, սակավ առ սակավ, փոքրիշատե, քիչ-քիչ և այլն:

Օր.՝ Նորից չեն սիրում, սիրում են կրկին:

Քի՛չ խոսեք, շա՛տ լսեք:

Տեղի մակբայներն են՝ ամենուր, ամենուրեք, դեմ դիմաց, դեսուդեն, դեմ հանդիման, դռնեդուռ, գյուղեգյուղ, ընդառաջ, հեռու, մեջտեղ և այլն:

Ամենուրեք (տեղի մակբայ) աշխատանքը եռում է:

Գզիրն ընկավ դռնեդուռ (տեղի մակբայ),

Էլ չթողեց դուռ, կտուր:

Մակբայների տեսակները որոշվում են ըստ այն բանի, թե հատկանիշի ինչպիսի հատկանիշ են ցույց տալիս՝ տեղ, ժամանակ, ձև, չափ ու քանակ:

Ժամանակակից հայերենի ընդհանրական մակբայներն են՝ առաջ, հետ, հետո, բերնեբերան, անդադար, մերթընդմերթ:

Օր.՝ Հետո(ժամանակի մակբայ) պիտի գնամ աշխատանքի:

Դասերից հետո (կապական բառ) պիտի գնամ աշխատանքի:

Համբոն ասում էր Գիքորին, որ հետ(տեղի մակբայ) չմնա:

Նրա հետ(կապ) անցկացրեց կյանքի երջանիկ պահերը:

Նա գնաց հեռու (տեղի մակբայ),

Էլ չի դառնալու:

Ես գնում եմ հեռու (ածական) երկիր,

Էլ չեմ գալու:

# **Գլուխ 2 Մակբայների կազմությունը**

Մակբայները կազմությամբ բազմազան են՝ պարզ և արմատական, միաժամանակ նաև ածանցավոր: Արմատական (ապա, ուշ, դեռ, հար, միշտ, շտապ, բարդ, տեղ-տեղ, միաձայն, փոքր-ինչ ևայլն):

Քերականական ձևերից կազմված՝ հնուց, վաղուց, շուտով, նորից և այլն: Մակբայակերտ ածանցները մակբայների պատմության մեջ մեծ դեր ունեն: Դրանք են՝ (ա)բար, (ա)պես, որեն, ովին:

Օր.՝ քաջաբար, քնքշորեն, լիովին, կամովին և այլն:

(Ա)բար ածանցով կազմվում են նաև վերաբերականները՝ բարեբախտաբար, դժբախտաբար: Մակբայները կազմվում են նաև այն, ին, ով, ուկ, ածանցներով: Օր.՝ այն-միանգամայն, ակի-քառակի, ուկ-կամացուկ:

Կան նաև քերականական ձևերից կազմված մակբայներ: Սրանց մեծ մասը առաջացել է գործիական, բացառական, ներգոյական հոլովներից: Գործիական հոլով- շուտով-փութով, բացառական հոլով-նորից, միանգամից:

**Մակբայի ուսուցման տեխնոլոգիան**

Ուսուցումը ոչ միայն գիտելիքի ձեռքբերման գործընթաց է, այլև անձի զարգացման ու դաստիարակության միջոց: Ժամանակակից հասարակական զարգացումները, գիտության զարգացումը ազդում են լեզվական համակարգի, կատարելագործման գործընթացի վրա, թելադրում նրա բառային կազմի հարստացման անհրաժեշտությունը:

Գիտենք, որ «Մակբայ» թեման ուսուցանվում է 8-րդ դասարանում: Թեմայի ուսուցումը ավելի դյուրին դարձնելու համար կարելի է կիրառել մի շարք մեթոդներ ու հնարներ: Դասը անցկացնում ենք ԽԻԿ համակարգով[4]:

# **Օրվա դասի պլան**

**Դասարան -** 8

**Առարկա –** Հայոց լեզու

**Թեման -** Մակբայի տեսակները, ընդհանրական մակբայներ

**Նպատակները՝**

* Գաղափար կազմել մակբայների մասին
* Տարբերակել նրանց տեսակները
* Խոսքը հարստացնել մակբայներով
* Իմանալ նրանց կիրառության շրջանակները

**Վերջնարդյունքներ՝**

* Կարողանա տարբերել մակբայների տեսակները
* Կարողանա տեղին ու ճիշտ կիրառել մակբայները տեքստ կազմելիս
* Կարողանա տեքստում ընդգծել մակբայակներտ ածանցները

**Մեթոդները –** Մտագրոհ, դասախոսություն,

**Ուսուցման ձև -** Խմբային աշխատանք քարտերով:

**Անհրաժեշտ պարագաներ –** դասագիրք, քարտեր:

 **Դասի ընթացքը՝**

 **Խթանում՝** Ուսուցչի օգնությամբ աշակերտները մտագրոհի միջոցով կրկնում են անցած թեմաները: Թվարկում առանձնահատկությունները:Խմբային աշխատանք քարտերով (դուրս գրել գործողության հատկանիշ ցույց տվող բառերը տրված տեքստից):

 **Իմաստի ընլկալում՝** դասախոսության միջոցով բացատրել մակբայի առանձնահատկությունները, նրանց հարաբերակցությունը այլ խոսքի մասերի հետ, մակբայների կազմությունը:

 **Կշռադատման փուլ՝**

Թեստային աշխատանք

ա) Ո՞ր շարքի բոլոր բառերն են մակբայներ:

* Բերնեբերան, այնտեղ, ամենուր
* Դեմ դիմաց, դեմ առ դեմ, սարեսար
* Հեռու, ուր, առաջ

բ) Բայերին ավելացնել ե՞րբ հարցին պատասխանող մակբայներ (գնալ, ժամանել, դիմավորել)

գ) Ո՞ր մակբայն է գրվում գծիկով

 դույզն (ինչ) սարե(սար)

 Տնից(տուն) կիսով(չափ)

 **Անդրադարձ, Տնային աշխատանքի հանձնարարում՝**

Գրել շարադրություն՝ «Հայաստանը իմ տունն է» վերնագրով՝ օգտագործելով մակբայներ:

Այսպիսով՝ ելնելով կատարած հետազոտական աշխատանքից՝ կարող ենք ասել, որ աշակերտները «Մակբայ» թեման սերտեցին և կարողացան կիրառել բնագրեր կազմելիս: Հետազոտական աշխատանքին մասնակցեց 8-րդ դասարանը(թվով 35 աշակերտ, բացակա 5 աշակերտ): Ըստ մեր կազմած թեստային աշխատանքի՝ դասարանի ստվար մասը ընկալեց թեման, կարողացավ կիրառել բանավոր և գրավոր խոսքում, նշել նրա շարահյուսական նշանակությունը, կարողացավ անցած թեմատիկ գրական ստեղծագործություններից դուրս գրել մակբայների տեսակները:

 Աղյուսակ 1

 Աղյուսակ 2

 Աղյուսակ 3

# **ԵԶՐԱԿԱՑՈՒԹՅՈՒՆ**

Ուսումնասիրելով մակբայ թեման հանգել ենք մի շարք եզրակացությունների՝

* Մակբայի ուսումնասիրումը ձևավորում է մակբայ-ածական, մակբայ-դերանուն, մակբայ-վերաբերական բառեր, մակբայ-դերբայներ խոսքի մասերի միջոցով կապակցված խոսք կազմելու կարողություն, ունակություն, հմտություն, ապահովում է անկաշկանդ հաղորդակցվելու, սեփական մտքերն արտահայտելու կարողության, նաև միջանձնային հարաբերություններ ստեղծելու հնարավորություններ:
* Մակբայի գործառույթների ուսուցումը նպաստում է բանավոր և գրավոր խոսք կառուցելու օրինաչափությունների յուրացմանը:
* Մակբայի ուսուցման արդյունավետությանը նպաստում է գործնական աշխատանքների վերլուծությունը, համադրությունը և հակադրությունը, ակտիվացնող և փոխներգործող մեթոդները, համագործակցային ուսուցումը և այլն:
* Մակբայի ուսուցման ժամանակ հարկավոր է օգտագործել գրականության ժամերին անցնող հեղինակների ստեղծագործությունները, ապահովելու միջառարկայական կապերը:
* Այսպիսով՝ ելնելով կատարած հետազոտական աշխատանքից՝ կարող ենք ասել, որ աշակերտները «Մակբայ» թեման սերտեցին և կարողացան կիրառել բնագրեր կազմելիս: Հետազոտական աշխատանքին մասնակցեց 8-րդ դասարանը(թվով 35 աշակերտ, բացակա 5 աշակերտ): Ըստ մեր կազմած թեստային աշխատանքի՝ դասարանի ստվար մասը ընկալեց թեման: Կարողացավ կիրառել բանավոր և գրավոր խոսքում, նշել նրա շարահյուսական նշանակությունը, կարողացավ անցած թեմատիկ գրական ստեղծագործություններից դուրս գրել մակբայների տեսակները:
* Առաջարկում եմ մակբայները ուսուցանելի դարձնելու համար ավելի շատ գործնական աշխատանքներ կատարել:

# **ԳՐԱԿԱՆՈՒԹՅԱՆ ՑՆԱԿ**

1. Ասարյան Մ. «Ժամանակակից հայոց լեզվի ձևաբանություն», հ.գ.ե. 1977թ., էջ 382 էջ:
2. Հ. Բարսեղյան,Փ.Մեյթիխանյան «Հայոց լեզու 8-րդ դասարան» Ե. 2017թ. 159 էջ:
3. Ա. Քյուրքչյան, «Հայերենի մակբայներ»:
4. Ա. Ասլանյան Հ. լեզու 8-րդ դասարան (մեթոդական ձեռնարկ) Ե. 1998 թ.:
5. Ա. Ասլանյան «Հ. լեզվի ուսուցման հարցեր», Երևան 1988թ.: